পঞ্চায়ত নিৰ্বাচনৰ দিন চমু চাপি অহাৰ লগে লগে ক্ৰমাৎ উত্তপ্ত হৈ পৰিছে ৰাজ্যৰ ৰাজনীতি। বিভিন্ন অঞ্চলত দেখা গৈছে প্ৰাৰ্থীত্ব কেন্দ্ৰিক সংঘাট। মঙলবাৰে তেনে এক উত্তপ্ত পৰিস্থিতি সৃষ্টি হয় বিশ্বনাথত। দলীয় প্ৰাৰ্থী নিৰ্বাচনত হোৱা ব্যাপক খেলিমেলিৰ বাবে বিশ্বনাথৰ ৰাজীৱ ভৱনত সংঘটিত হ'ল লংকা কাণ্ড।
বিশ্বনাথ জিলা কংগ্ৰেছৰ সভাপতি দিলিপ বৰুৱাৰ মইমতালিৰ বিৰুদ্ধে ক্ষুভিত হৈ বিশ্বনাথ যুৱ কংগ্ৰেছৰ শতাধিক সদস্যই সভাপতিৰ কাৰ্যালয়ৰ কোঠা ভাঙি লণ্ড-ভণ্ড কৰে। নিৰ্বাচনৰ পূৰ্বে নিজৰ দলৰ মাজত সংঘটিত হোৱা এনে কাৰ্যই সম্প্ৰতি কংগ্ৰেছৰ ভিতৰচ'ৰাত জোকাৰণিৰ সৃষ্টি কৰিছে।
উল্লেখ্য যে সমাগত পঞ্চায়ত নিৰ্বাচনৰ টিকট নিৰ্বাচিত সমিতিৰ পেনেলত প্ৰাক্তন মন্ত্ৰী নুৰজামাল সৰকাৰ আৰু বিশ্বনাথ যুৱ কংগ্ৰেছৰ সভাপতি এলবাৰ্ট ফুকনৰ নাম থকা সত্বেও তেওঁলোকৰ মতামত অবিহনে বৰ্তমানৰ সভাপতিজনে নিজৰ ইচ্ছা মতে টিকট প্ৰদান কৰাৰ কুচকাৱাজ চলোৱাৰ বিৰুদ্ধে এইদৰে গৰজি উঠিল যুৱ কংগ্ৰেছীসকল।
আনহাতে জিলা কংগ্ৰেছৰ সভাপতিজনে কিছু কিছু লোকৰ পৰা ধনৰ লেনদেন কৰি দলীয় টিকট প্ৰদান কৰাৰো যো-জা চলোৱা বুলি ক্ষুভিত যুৱ কংগ্ৰেছৰ সদস্যসকলে গুৰুতৰ অভিযোগ উত্থাপন কৰে।
এই সকলোবোৰ কথাৰ উমান পোৱাত যুৱ কংগ্ৰেছৰ সদস্যসকলৰ ধৈৰ্যৰ বান্ধ চিঙি যায় আৰু কালি কাৰ্যালয়টো ভাঙি লণ্ড-ভণ্ড কৰাৰ উপৰি সভাপতিগৰাকীৰ কাৰ্যালয়ৰ কোঠাত তলা ওলমাই দিয়ে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
